Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden kansainvälisen tavaraliikenteen markkinoille pääsyä koskevista yhteisistä säännöistä (uudelleenlaadittu) /* KOM/2008/0673 lopull. - COD 2007/0099 */





[pic] | EUROOPAN YHTEISÖJEN KOMISSIO | Bryssel 12.1.2009 KOM(2008) 673 lopullinen 2007/0099 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden kansainvälisen tavaraliikenteen markkinoille pääsyä koskevista yhteisistä säännöistä (uudelleenlaadittu) 2007/0099 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden kansainvälisen tavaraliikenteen markkinoille pääsyä koskevista yhteisistä säännöistä (uudelleenlaadittu) 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2007) 265 lopullinen – 2007/0099 COD): | 23. toukokuuta 2007 | Euroopan talous- ja sosiaalikomitea antoi lausuntonsa: | 12. maaliskuuta 2008 | Euroopan parlamentti antoi lausuntonsa ensimmäisessä käsittelyssä: | 21. toukokuuta 2008 | Muutettu ehdotus toimitettiin: | 13. kesäkuuta 2008 | Yhteinen kanta vahvistettiin: | 9.1.2009 | 2. KOMISSION EHDOTUKSEN TAVOITE Komission 23. toukokuuta 2007 tekemän ehdotuksen tavoitteena on vahvistaa yhteiset säännöt maanteiden kansainvälisen tavaraliikenteen markkinoille pääsystä. Ehdotuksen tarkoituksena on korvata tavaraliikenteen harjoittajien markkinoille pääsyä koskevat kaksi asetusta sekä neuvoston direktiivi, jolla tietyt kuljetukset vapautetaan lupavaatimuksesta. Yksi tavoite on parantaa tieliikenteen kabotaasia koskevien sääntöjen noudattamisen valvontaa selkiyttämällä kabotaasiliikenteen määritelmää. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomioita yhteisestä kannasta Maanteiden kansainvälisen tavaraliikenteen markkinoille pääsyä koskeva ehdotus ja erityisesti siihen sisältyvä kabotaasiliikenteen määritelmä ovat keskeisiä kysymyksiä tieliikennepaketista käytävässä keskustelussa. Pakettia koskevan kompromissin saavuttamisen kannalta keskeinen kysymys oli se, mihin asti markkinoiden avaamista, myös kabotaasiliikenteen osalta, mahdollisesti vielä lykätään. 3.2. Komission yksityiskohtaiset huomautukset Neuvoston vahvistamaan yhteiseen kantaan sisältyy sellaisenaan tai periaatteessa monia Euroopan parlamentin tekemiä tarkistuksia, jotka myös komissio hyväksyi sellaisinaan tai periaatteessa. Nämä tarkistukset koskevat seuraavia: - postinkuljetusta koskevan poikkeuksen määrittely (tarkistus 11); - kansainvälistä kuljetusta koskevassa todisteessa ilmoitettavien tietojen rajaaminen (19); - työaikoja koskevan viittauksen poistaminen kabotaasiliikenteeseen sovellettavista säännöistä (43); - suojatoimenpiteiden käyttöönotto sen varalta, että kabotaasiliikenteestä aiheutuu vakavia häiriöitä (48); - toistuvia vähäisempiä rikkomisia koskevien viittausten poistaminen; komissio voi hyväksyä tällaisen porrastetun lähestymistavan rekistereihin (7, 8, 42, 24, 27, 31, 33 ja osa tarkistuksesta 34). Yhteiseen kantaan sisältyy myös tarkistuksessa 17 lisätty säännös kabotaasiliikenteestä kauttakulkuvaltiossa. Koska yhteisessä kannassa esitetty ratkaisu on pantavissa täytäntöön, komissio voi hyväksyä sen. Yhteiseen kantaan ei ole sisällytetty seuraavia tarkistuksia, jotka komissio olisi voinut hyväksyä sellaisinaan tai uudelleen muotoiltuina: - yhdistettyjä kuljetuksia koskevaan direktiiviin 92/106/ETY liittyvä johdanto-osan kappale (1); - tilapäisyyden käsitteen selkiyttäminen (9 ja 12); - mahdollisuus määrätä taloudellisia seuraamuksia (25 ja 28); - 1 päivän tammikuuta 2009 vahvistaminen ensimmäiseksi soveltamispäiväksi (35); yhteisen kannan mukaan asetuksen soveltaminen aloitetaan 24 kuukauden kuluttua sen voimaantulosta. Loput niistä Euroopan parlamentin tarkistuksista, joita komissio ei pidä joko ehdotetussa sanamuodossa tai muutoin hyväksyttävinä, eivät sisälly yhteiseen kantaan. Nämä tarkistukset koskevat erityisesti seuraavia: - kabotaasiliikenteen markkinoiden laajempi avaaminen (3, 4 ja 18); - kabotaasiliikenteen salliminen sen jälkeen, kun osa kuormasta on purettu (16); - kabotaasiliikennettä koskevan tiiviimmän yhteistyön salliminen eräiden jäsenvaltioiden välillä (5 ja 21); - viittaaminen kabotaasiliikenteeseen sovellettavien sääntöjen yhteydessä työntekijöiden lähettämistä koskevaan direktiiviin (23). - jäsenvaltioiden mahdollisuus säännellä kolmansien maiden välistä liikennettä (6, 14 ja 15); - vaatimus yhtenäisestä asiakirjasta kaikelle tieliikenteelle (20). Yhteisessä kannassa on erityisesti seuraavat uudet säännökset: - mahdollisuus mukauttaa yhteisön liikenneluvan voimassaoloaika tekniseen kehitykseen (4 artiklan 2 kohta); - liikenneluvan, oikeaksi todistettujen jäljennösten ja kuljettajatodistuksen turvatekijät (4 artiklan 4 kohta, 5 artiklan 3 kohta sekä liite I ja II); - kuljettajatodistusta koskevat säännökset (5 artikla) ja erityisesti viittaus direktiivissä 2003/109/EY tarkoitettuihin pitkäaikaisen oleskeluluvan saaneisiin henkilöihin, jotka eivät ole jonkin jäsenvaltion kansalaisia; - komission vuoden 2013 loppuun mennessä laatima kertomus, jossa olisi oltava analyysi markkinatilanteesta, arvio tarkastusten tehokkuudesta ja alan työehtojen kehityksestä sekä arvio siitä, onko sääntöjen yhdenmukaistaminen edistynyt siinä määrin, että voitaisiin harkita maantieliikenteen kotimaanmarkkinoiden avaamista edelleen, kabotaasi mukaan lukien (16 artiklan 3 kohta). On merkille pantavaa, että jotkin jäsenvaltiot olisivat halunneet sallitun kabotaasiliikenteen tiukempaa rajoittamista ja näkivät ratkaisun, johon kabotaasiliikenteen määrittelyn osalta on päädytty (8 artikla), enimmäisrajana, jonka ne voivat hyväksyä. Sen sijaan eräät toiset jäsenvaltiot, joiden tavoitteena on markkinoiden laajempi avaaminen, pitivät sitä hyväksyttävänä miniminä. 4. PÄÄTELMÄT Neuvosto vahvisti yhteisen kantansa määräenemmistöllä. Komissio katsoo, että yhteisessä kannassa otetaan huomioon komission ehdotuksen päätavoitteet, ja antaa näin ollen tukensa yhteiselle kannalle.